Document ID: 31993R3434

KOMISSION ASETUS (EY) N:o 3434/93,
annettu 15 päivänä joulukuuta 1993,
asetuksen (ETY) N:o 1445/93 muuttamisesta hedelmä- ja vihannesalalla sovellettavien määräytymisperusteiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(1) ja erityisesti sen 6 artiklan 2 kohdan,
sekä katsoo, että
tiettyjen sitrushedelmien jalostuksen edistämiseen tarkoitetuista erityistoimenpiteistä 8 päivänä marraskuuta 1993 annettu neuvoston asetus (EY) N:o 3119/93(2) korvaa erityistoimenpiteistä mandariinien, satsumoiden, klementiinien ja appelsiinien jalostuksen edistämiseksi annetun neuvoston asetuksen (ETY) N:o 2601/69(3), sellaisena kuin se on viimeksi muutettuna asetuksella (ETY) N:o 3848/89(4); olisi mukautettava vastaavasti hedelmä- ja vihannesalalla, hedelmä- ja vihannesjalostealalla sekä osittain elävien kasvien ja kukkaviljelytuotteiden alalla sovellettavista määräytymisperusteista 11 päivänä kesäkuuta 1993 annettu komission asetus (ETY) N:o 1445/93(5), ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1445/93 3 artikla seuraavasti:
"3 artikla
Maatalouden muuntokurssin määräytymisperuste seuraavien osalta:
- neuvoston asetuksen (EY) N:o 3119/93(*) 1 ja 5 artiklassa sekä asetuksen (ETY) N:o 1035/77 2 artiklan 1 kohdassa tarkoitetut rahalliset korvaukset ja tuet
ja
- asetuksen (EY) N:o 3119/93 3 ja 7 artiklassa sekä asetuksen (ETY) N:o 1035/77 1 artiklan 3 kohdassa tarkoitetut vähimmäishinnat
on sen kuukauden ensimmäinen päivä, jonka aikana jalostaja asetusten (EY) N:o 3119/93 ja (ETY) N:o 1035/77 mukaisesti ottaa tuotteet haltuunsa.
(*) EYVL N:o L 279, 12.11.1993, s. 17"
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä joulukuuta 1993.

Labels: 17
6